Cassiodorus
Store norske leksikon,Historie,Verdens historie og samtidshistorie,Europa,Romerrikets historie,Biografier i Romerrikets historie
Cassiodorus var en romersk senator, historiker, politiker og forfatter. Cassiodorus etterfulgte Boëthius som Theoderiks nærmeste medarbeider og bidro til å opprettholde det romerske statsapparatet under det gotiske herredømmet.
Cassiodorus bekledde en rekke høye embeter og arbeidet for å forsone romere og gotere. I 538 trakk han seg tilbake, først til Konstantinopel hvor han fungerte som rådgiver for paven, og senere til klosteret Vivarium i Calabria i Sør-Italia, hvor han studerte og skrev. Hans hovedverk er en goternes historie, bare bevart i en bearbeidelse av Jordanes. Bevarte er derimot blant annet en (mager) verdenskrønike, en samling tekster om statsforvaltningen (Variae) og en praktisk encyklopedi for munker (Institutiones litterarum). Les mer i Store norske leksikon Romerriket